CELEX: 32014R0275
Language: lt
Date: 2014-01-07 00:00:00
Title: 2014 m. sausio 7 d. Komisijos deleguotasis reglamentas (ES) Nr. 275/2014, kuriuo iš dalies keičiamas Europos Parlamento ir Tarybos reglamento (ES) Nr. 1316/2013, kuriuo sukuriama Europos infrastruktūros tinklų priemonė, I priedas  Tekstas svarbus EEE

19.3.2014   
            
            
               LT
            
            
               Europos Sąjungos oficialusis leidinys
            
            
               L 80/1
            
         
      KOMISIJOS DELEGUOTASIS REGLAMENTAS (ES) Nr. 275/2014
   2014 m. sausio 7 d.
   kuriuo iš dalies keičiamas Europos Parlamento ir Tarybos reglamento (ES) Nr. 1316/2013, kuriuo sukuriama Europos infrastruktūros tinklų priemonė, I priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 11 d. Europos Parlamento ir Tarybos reglamentą (ES) Nr. 1316/2013, kuriuo sukuriama Europos infrastruktūros tinklų priemonė ir iš dalies keičiamas Reglamentas (ES) Nr. 913/2010 bei panaikinami reglamentai (EB) Nr. 680/2007 ir (EB) Nr. 67/2010 (1), ypač į jo 21 straipsnį,
   kadangi:
   
               (1)
            
            
               pagal Reglamento (ES) Nr. 1316/2013 21 straipsnio 3 dalį Komisijai suteikiami įgaliojimai per pirmuosius metus po to reglamento įsigaliojimo priimti deleguotuosius aktus, kuriais nustatomi išsamūs transporto srities finansavimo prioritetai, į kuriuos EITP įgyvendinimo laikotarpiu turi būti atsižvelgiama darbo programose ir kurie taikomi reikalavimus pagal 7 straipsnio 2 dalį atitinkantiems veiksmams. Todėl deleguotasis aktas, kuriuo nustatomi išsamūs transporto srities finansavimo prioritetai, turi būti priimtas prieš priimant darbo programas;
            
         
               (2)
            
            
               remiantis 21 straipsnio 3 dalimi transporto srities finansavimo prioritetuose turėtų būti atsižvelgiama į Reglamento (ES) Nr. 1316/2013 7 straipsnio 2 dalyje išvardytus reikalavimus atitinkančius veiksmus, kuriais pagal Europos Parlamento ir Tarybos reglamentą (ES) Nr. 1315/2013 (2) prisidedama prie bendro intereso projektų;
            
         
               (3)
            
            
               Reglamento (ES) Nr. 1316/2013 7 straipsnio 2 dalyje nurodyti reikalavimus atitinkantys veiksmai yra išsamiau išdėstyti to reglamento 10 ir 11 straipsniuose, kuriuose nustatomos didžiausios tiems veiksmams taikomos finansavimo normos. Todėl siekiant išsamiai išdėstyti transporto srities finansavimo prioritetus yra tikslinga remtis tuose straipsniuose išvardytais veiksmais;
            
         
               (4)
            
            
               Reglamento (ES) Nr. 1316/2013 I priedo I dalyje išvardyti bendro intereso projektai gali būti vykdomi pagal to reglamento 17 straipsnio 3 dalyje minėtas daugiametes darbo programas. I priedo I dalyje neišvardyti, tačiau atitinkantys reikalavimus pagal to reglamento 7 straipsnio 2 dalį projektai gali būti vykdomi pagal metines darbo programas;
            
         
               (5)
            
            
               atsižvelgiant į tai, kad Reglamento (ES) Nr. 1316/2013 21 straipsnio 3 dalyje minimi to Reglamento 4 straipsnio 2 dalyje nurodyti transporto sektoriui skirti tikslai, yra tikslinga šiame reglamente daryti nuorodą į tuos tikslus;
            
         
               (6)
            
            
               atsižvelgiant į tai, kad finansinėms priemonėms skiriamas ES įnašas pagal metines darbo programas, yra tikslinga įtraukti atitinkamą prioritetą;
            
         
               (7)
            
            
               Reglamento (ES) Nr. 1316/2013 5 straipsnio 2 dalies b punkte išdėstytiems pagalbiniams programos veiksmams, kuriuos sudaro techninės ir administracinės pagalbos išlaidos, kurias patiria Komisija administruodama Europos infrastruktūros tinklų priemonę ir kurios yra apribotos 1 % finansinio paketo suma, darbo programos netaikomos. Vis dėlto pagalbiniams programos veiksmams, kuriais prisidedama prie bendro intereso projektų, kaip numatyta Reglamento (ES) Nr. 1316/2013 7 straipsnio 2 dalyje ir kurie minimi 5 straipsnio 2 dalies a punkte, darbo programos taikomos ir jie įtraukiami į šį aktą pagal atitinkamą prioritetą;
            
         
               (8)
            
            
               visų Reglamento (ES) Nr. 1316/2013 5 straipsnio 1 dalies a punkte minėtų išteklių, įskaitant iš Sanglaudos fondo pervestus išteklius, atžvilgiu bus taikomos tos pačios darbo programos. Pagal to reglamento 11 straipsnį iš Sanglaudos fondo pervestiems ištekliams panaudoti bus skelbiami specialūs kvietimai teikti pasiūlymus;
            
         
               (9)
            
            
               šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje, kad būtų sudarytos sąlygos laiku priimti įgyvendinimo aktus, numatytus pagal Reglamento (ES) Nr. 1316/2013 17 straipsnio 3 dalį,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktas tekstas pridedamas kaip Reglamento (ES) Nr. 1316/2013 I priedo VI dalis.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. sausio 7 d.
      
         
            Komisijos vardu
         
         
            Pirmininkas
         
         José Manuel BARROSO
         
      
   
   
      (1)  OL L 348, 2013 12 20, p. 129.
   
      (2)  2013 m. gruodžio 11 d. Europos Parlamento ir Tarybos reglamentas (ES) Nr. 1315/2013 dėl Sąjungos transeuropinio transporto tinklo plėtros gairių, kuriuo panaikinamas Sprendimas Nr. 661/2010/ES (OL L 348, 2013 12 20, p. 1).
   
      PRIEDAS
      Reglamento (ES) Nr. 1316/2013 I priedas papildomas šia VI dalimi:
      
         „VI   DALIS
         
            DAUGIAMEČIŲ IR METINIŲ DARBO PROGRAMŲ TRANSPORTO SRITIES FINANSAVIMO PRIORITETAI
         
         1.   Daugiamečių darbo programų finansavimo prioritetai
         
         
                     1.1.
                  
                  
                     Finansavimo prioritetai siekiant sukurti trūkstamas jungtis, pašalinti kliūtis, padidinti geležinkelių sąveikumą ir visų pirma patobulinti tarpvalstybines atkarpas:
                     
                                 i)
                              
                              
                                 iš anksto nustatyti su pagrindinio tinklo (geležinkelių, vidaus vandenų kelių, kelių, jūrų ir vidaus vandenų uostų) koridoriais susiję projektai;
                              
                           
                                 ii)
                              
                              
                                 iš anksto nustatyti su kitomis pagrindinio tinklo (geležinkelių, vidaus vandenų kelių, kelių, jūrų ir vidaus vandenų uostų) dalimis susiję projektai;
                              
                           
                                 iii)
                              
                              
                                 geležinkelių sąveikumas;
                              
                           
                                 iv)
                              
                              
                                 ERTMS diegimas.
                              
                           
               
                     1.2.
                  
                  
                     Finansavimo prioritetai siekiant užtikrinti, kad ilgainiui transporto sistemos taptų tvarios ir efektyvios, siekiant pasirengti numatomiems transporto srautams ateityje ir sudaryti galimybę mažinti visų rūšių transporto priklausomybę nuo iškastinio kuro pereinant prie novatoriškų mažo anglies dioksido kiekio ir efektyvaus energijos vartojimo transporto technologijų, kartu optimizuojant saugą:
                     
                                 i)
                              
                              
                                 diegti visoms transporto rūšims pritaikytas naujas technologijas ir inovacijas, ypatingą dėmesį skiriant priklausomybės nuo iškastinio kuro mažinimui, saugai ir inovacinėms technologijoms, siekiant didinti tinklo tvarumą, tinkamą veikimą, valdymą, prieinamumą, daugiarūšiškumą ir veiksmingumą;
                              
                           
                                 ii)
                              
                              
                                 saugi ir patikima infrastruktūra, įskaitant saugias ir patikimas stovėjimo aikšteles pagrindiniame kelių tinkle.
                              
                           
               
                     1.3.
                  
                  
                     Finansavimo prioritetai siekiant optimizuoti transporto rūšių integraciją bei sujungimą ir padidinti transporto paslaugų sąveikumą, užtikrinant transporto infrastruktūros prieinamumą:
                     
                                 i)
                              
                              
                                 Bendras Europos dangus – SESAR;
                              
                           
                                 ii)
                              
                              
                                 upių informacijos paslaugos;
                              
                           
                                 iii)
                              
                              
                                 kelių intelektinės transporto sistemos;
                              
                           
                                 iv)
                              
                              
                                 laivų eismo stebėsenos ir informacijos sistemos;
                              
                           
                                 v)
                              
                              
                                 jūrų greitkeliai;
                              
                           
                                 vi)
                              
                              
                                 veiksmai, kuriais diegiama transporto infrastruktūra pagrindinio tinklo transporto mazguose, įskaitant miestų transporto mazgus;
                              
                           
                                 vii)
                              
                              
                                 jungtys iki daugiarūšių logistikos platformų ir jų plėtojimas.
                              
                           
               
                     1.4.
                  
                  
                     Pagalbiniai programos veiksmai
                  
               2.   Metinių darbo programų finansavimo prioritetai
         
         
                     2.1.
                  
                  
                     Finansavimo prioritetai siekiant pašalinti kliūtis, padidinti geležinkelių sąveikumą, sukurti trūkstamas jungtis ir visų pirma patobulinti tarpvalstybines atkarpas:
                     
                                 i)
                              
                              
                                 pagrindinio tinklo geležinkelių, vidaus vandenų kelių ir kelių projektai, įskaitant jungtis su vidaus vandenų ir jūrų uostais ir oro uostais, taip pat uostų plėtojimas;
                              
                           
                                 ii)
                              
                              
                                 visuotinio tinklo (geležinkelių, vidaus vandenų kelių, kelių, jūrų ir vidaus vandenų uostų) projektai;
                              
                           
                                 iii)
                              
                              
                                 projektai, kuriais siekiama transeuropinio transporto tinklą sujungti su kaimyninių šalių infrastruktūros tinklais, visų pirma susiję su tarpvalstybinėmis atkarpomis (geležinkelių, vidaus vandenų kelių, kelių, jūrų ir vidaus vandenų uostų).
                              
                           
               
                     2.2.
                  
                  
                     Finansavimo prioritetai siekiant užtikrinti, kad ilgainiui transporto sistemos taptų tvarios ir efektyvios, siekiant pasirengti numatomiems transporto srautams ateityje ir sudaryti galimybę mažinti visų rūšių transporto priklausomybę nuo iškastinio kuro pereinant prie novatoriškų mažo anglies dioksido kiekio ir efektyvaus energijos vartojimo transporto technologijų, kartu optimizuojant saugą:
                     
                                 i)
                              
                              
                                 daugiametėje darbo programoje nenumatytų naujų technologijų ir inovacijų diegimas;
                              
                           
                                 ii)
                              
                              
                                 krovinių vežimo paslaugos;
                              
                           
                                 iii)
                              
                              
                                 veiksmai, kuriais siekiama sumažinti krovininio geležinkelių transporto keliamą triukšmą, be kita ko, modifikuojant esamus riedmenis.
                              
                           
               
                     2.3.
                  
                  
                     Finansavimo prioritetai siekiant optimizuoti transporto rūšių integraciją bei sujungimą ir padidinti transporto paslaugų sąveikumą, užtikrinant transporto infrastruktūros prieinamumą:
                     
                                 i)
                              
                              
                                 daugiametėje darbo programoje nenumatytos telematikos priemonių sistemos;
                              
                           
                                 ii)
                              
                              
                                 veiksmai, kuriais siekiama sudaryti geresnes neįgaliųjų prieigos prie transporto infrastruktūros sąlygas;
                              
                           
                                 iii)
                              
                              
                                 veiksmai, kuriais diegiama transporto infrastruktūra pagrindinio tinklo transporto mazguose, įskaitant miestų transporto mazgus;
                              
                           
                                 iv)
                              
                              
                                 jungtys iki daugiarūšių logistikos platformų ir jų plėtojimas.
                              
                           
               
                     2.4.
                  
                  
                     EITP finansinės priemonės:
                     
                                 i)
                              
                              
                                 įnašas į kitas finansines priemones, kaip apibrėžta EITP priedo III dalies 14 straipsnyje;
                              
                           
                                 ii)
                              
                              
                                 naujoviškoms finansinėms priemonėms skirti pagalbiniai programos veiksmai.“